MikroRNK - geni raka
Specifičan razred gena - mikroRNK - može pokrenuti neke oblike raka
Znanstvenici su možda korak bliže razotkrivanju tajne oko uzroka raka: jedan specifičan razred gena, kako se pokazuje, može pokrenuti neke oblike raka. Svi znamo za glavne faktore rizika raka – pušenje, premasna hrana, prekomjerno izlaganje suncu, te nasljeđe. Sada su znanstvenici bliže saznanju o pokretačima raka na staničnoj razini. Carlo Croce je genetičar s Državnog sveučilišta Ohioa: "Sada smo i mi i mnogi drugi znanstvenici u stanju razviti nove vrste liječenja koje bi mogle biti mnogo uspješnije." Croce i njegovi kolege identificirali su jedan čitav razred gena, nazvan mikro-RNK. Ti geni kontroliraju druge gene u našem organizmu. Izmijenjeni mikro-RNK geni već su otkriveni kod mnogih vrsta raka. Ekipa dr. Crocea sada je namjerno izmijenila jedan tip mikro-RNK gena kod laboratorijskih miševa. Rezultat: miševi su oboljeli od leukemije i limfoma. "Ovaj izravni dokaz pokazuje da kada se uvede preaktivna mikro-RNA u normalne stanice, te stanice postanu zloćudne," kaže Croce, te dodaje da je slijedeći korak otkrivanje terapija koje mogu poništiti učinak izmijenjene mikro-RNK. Do sada, njegova ekipa je otkrila način da zaustavi aktivnost vrlo aktivne mikro-RNK, spriječivši ju tako od stvaranja stanica raka. "Novi izazov – na kojemu radimo i mi i mnogi drugi diljem svijeta – bit će kako razviti liječenje temeljeno na promjenama u mikro-RNK," kaže Croce. Dobra je vijest – ističe on – da tehnologija za manipuliranje aktivnosti mikro-RNK već postoji. Kod ljudi, uz leukemiju i limfome, mikro-RNK geni nađeni su isto tako i u raku plućima, dojke i debelog crijeva.